Sólin er eina sólstjarna sólkerfisins og massamesta geimfyrirbæri þess . Reikistjörnurnar , að jörðinni meðtalinni , ganga á sporbaugum kringum sólina , ásamt smástirnum , loftsteinum , halastjörnum og geimryki . Varmi og ljós , sem frá henni stafar viðheldur lífi á jörðu . Sólin er rafgaskúla sem hefur massa í kringum 2 × 10 kg , og er því nokkuð stærri en meðalstjarna . Þvermál sólarinnar er um 1.392.000 km ( um 109 sinnum þvermál jarðarinnar ) . Um 73,46% af massa hennar er vetni , 24,85% helín , 0,77% súrefni , 0,29% kolefni , 0,16% járn , 0,12% neon og afgangurinn skiptist á milli örlítils magns af þyngri frumefnum . Sólin er talin vera um 4,5 milljarða ára gömul , og er um það bil komin hálfa leið í gegnum meginraðarferli sitt , þar sem kjarnasamruni í kjarna hennar bræðir saman vetni og myndar helín . Eftir um 5,5 milljarða ára mun sólin breytast í hringþoku .
Hver er fjarlægðin milli sólarinnar og næstu stjörnu ?